Hlasovanie
Predseda
Ďalším bodom programu je hlasovanie.
(Informácie o výsledkoch a ostatných podrobnostiach hlasovania: pozri zápisnicu)
Jean-Pierre Audy
(FR) Vážený pán predseda, v zmysle článku 146 a 148 nášho rokovacieho poriadku by som chcel poukázať na problematiku viacjazyčnosti a zhoršenia jej stavu v rámci Európskeho parlamentu.
Využívam skutočnosť, že uznesenie o pracovnom programe Európskej komisie ani pozmeňujúce a doplňujúce návrhy 19 až 28 neboli o 12.40 hod. preložené do francúzskeho jazyka, aby som poukázal na neprijateľné zhoršenie viacjazyčnosti v Európskom parlamente.
(potlesk)
Predseda
Ďakujem. V budúcnosti na túto problematiku budeme dbať a venovať jej pozornosť. Ide o veľmi dôležitú záležitosť.
